Tisztelt Ügyfelünk!

A hulladékgazdálkodási közszolgáltatási díj megfizetésével az Ön háztartása további díj megfizetése nélkül jogosult legfeljebb 2 darab sárga színű és 1 darab kék színű zsák felhasználására. Előfordulhat, hogy ennél nagyobb mennyiségű hulladék keletkezett, mint ami a zsákokban elfér, ebben az esetben bármilyen átlátszó zsákban kihelyezhető elszállításra a megfelelően válogatott hulladék.

A fennakadásmentes hulladékkezeléshez a következő előírások betartása szükséges:

- a zsákokba csak a megfelelő hulladéktípusok kerülhetnek,

- a hulladékot mindig **lapítva**, a zsákokat teljesen megtelve kell kihelyezni,

- a teli zsákokat a gyűjtési nap reggelén **6 óráig** helyezzék a ház elé,

- a teli (STKH-s és egyéb átlátszó) zsákok helyett a **2+1 darab cserezsákot** biztosítjuk.

Szabálytalanság esetén (nincs lapítva a hulladék, nem a megfelelő hulladék került a zsákba, nincs tele a zsák) a hulladék elszállítását nem végezzük el.

Jelen levelünk tájékoztató jellegű, a működési kapacitástól függően a gyűjtési napok esetleg változhatnak, ezért kérjük, hogy a zsákok kihelyezése előtt vegyék figyelembe a honlapunkon megjelenő információkat (www.stkh.hu).

Együttműködésüket előre is köszönjük!

Sopron, 2020. december *STKH Szelektív Hulladékgyűjtési Részleg*